Det viktigste er å få informasjon om motparten (navn, adresse, telefonnummer, forsikringsselskap).
Dere bør skrive en felles skademelding, hvor dere beskriver ulykken i detalj. Dere blir bedt om å tegne en skisse av hva som har skjedd. Om dere er uenige i opplysningene, må også dette noteres på skademeldingen.
Ta gjerne bilder av ulykkesstedet. Disse lastes opp sammen med skademeldingen når du registrerer saken hos oss.
Om motparten ikke ønsker å skrive skademelding sammen, har hen plikt til å oppgi personalia og registreringsnummer.